Koorijuhtide nimepidi nimetamine läheks aga väga pikale. Neid saab kokku üle paarikümne. Olgu siiski mõned nimed väga juhusliku valiku põhjal nimetatud. Voldemar Rumessen juhatas koori 1951-1957. aastani, peale selle lühemat aega aastatel 1962-1964. Lehte Rinaldo on juhatanud 21 aastat koori. Üleriigiliselt tuntuks saanud kooridirigendist võib nimetada Ants Üleoja, kes seisis taktikepiga koori  ees 1961 ja 1962. aastal. Spordimees Martin Miilberg on koori juhatanud kahel perioodil. Koori on juhatanud ka Helle Salumäe, kes praegu teeb Sindi lasteaias väikeste lastega väga head tööd. Praegune Slavjanotška muusikaline juht Tõiv Tiits alustas 2001. a. sügishooaega 25 lauljaga.